Производството е по реда на чл.436,ал.4 от ГПК.
Постъпила е жалба с вх.№ 21792/21.12.2017г. от „. К. О. Г.П., представлявано от Ж. П. Н. чрез пълномощника му А. И. Д. срещу Разпореждане за връщане на жалба от 11.12.2017г.  по изп.д.№ 758/2014г. по описа на ЧСИ Петко Мачкърски. 
Жалбата не отговаря на изискването на чл.261,т.4 от ГПК към която препраща  чл.436,ал.4 от ГПК, тъй като към нея не е приложен документ за внесена в полза на Смолянски окръжен съд държавна такса в размер на 25 лева на основание чл.16 от Тарифата за държавните такси,  които се събират от съдилищата по ГПК.
С оглед на това ще следва производството по В.Г.д.№ 3/2018г. по описа на Смолянски окръжен съд да бъде прекратено и делото бъде върнато на ЧСИ Петко Мачкърски за администриране на жалбата, като на основание чл.262,ал.1 от ГПК на жалбоподателя се укаже да внесе дължимата държавна такса в размер на 25 лева както и последиците от невнасянето по чл.262,ал.2,т.2 от ГПК. Неоснователно в мотивите си ЧСИ исак да се даде ход на нередовна жалба, като се позовава на чл.77 от ГПК, съгласно който, ако страната остане задължена за разноски, съдът постановява определение за принудителното им събиране. Посочената разпоредба визира изключение от правилото на чл.71,ал.1 от ГПК според което по водене на делото се събират държавни такси, а според чл.73,ал.3 от ГПК държавните такси се събират при предявяване на искането за защита или съдействие. От посочените разпоредби логически е изведено и правилото на чл.262,ал.2,т.2 от ГПК във вр. с чл.261,т.4 от ГПК. 
С оглед изложеното съдът счита за неоснователно искането за даване ход на нередовна жалба, а впоследствие принудително събиране на дължимата държавна такса. 
По изложените съображения Смолянският окръжен съд 

О  П  Р  Е  Д  Е  Л  И  :

ПРЕКРАТЯВА производството по В.Г.д.№ 3/2018г. по описа на Смолянски окръжен съд.
ВРЪЩА делото на ЧСИ Петко Мачкърски за администриране на подадената от „. К. О. Г.П., представлявано от Ж. П. Н. чрез пълномощника му А. И. Д. жалба с вх.№ 21792/21.12.2017г. и изпълнение на задърженията му по чл.262 от ГПК.
СЛЕД отстраняване на нередовностите по жалбата делото да се изпрати на Смолянски окръжен съд за произнасяне по нея. 
ОПРЕДЕЛЕНИЕТО не подлежи на обжалване. 

                                                                        ПРЕДСЕДАТЕЛ:

                                                                                  ЧЛЕНОВЕ: